Besering hou Tour-kampioen uit Spele | Nuus24
La Toussuire – Die RadioShack-fietsryspan het Donderdag gesê Andy Schleck herstel veel stadiger van 'n ruggraat-besering as wat verwag is en sal straks nie aan die Olimpiese Spele in Londen deelneem nie.Die 2010 Tour de France-kampioen het die besering in Junie tydens die Criterium du Dauphine-fietstoer opgedoen en is steeds nie in staat om sonder pyn op sy fiets te jaag nie. RadioShack se spandokter, Andreas Goesele, het in 'n verklaring gesê 'n skandering wys dat "die fraktuur nog nie ten volle genees het nie."Die mans se Olimpiese-fietsren vind op 28 Julie plaas. RadioShack se bestuurder, Johan Bruyneel, het gesê "die enigste sekerheid is Schleck se afwesigheid by die Spele want dit het te vroeg gekom."Schleck het tweede geeïndig in die 2010 Tour, maar het die geeltrui gekry nadat Alberto Contador weens die gebruik van verbode middels gediskwalifiseer is.Vir die jongste sportnuus volg Nuus24Sport op Twitter.
Lees meer oor: andy schleck | olimpiese spele VOLGENDE OP NUUS24X